Jose Miguel Arroyo

I Jose Miguel "Mike" Tuason Arroyo (mibait Junio 27, 1946) ing Mumunang Ginu (First Gentleman) ning Filipinas. Asawa neng Gloria Macapagal-Arroyo, ing salukuyan a Pamuntuk ning Filipinas. 

 

Aniang 2003, singkanan neng Senador Panfilo Lacson a mig-money laundering king secretung bank account lalam ning e tutung lagiung Jose Pidal, a kaibat bindian ning kapatad na, i Ignacio Arroyo, Jr. 

Pipumpunan na la di Ignacio Arroyo ampong Doña Maria Pidal, a maki atlung ának: ing candidatung maging santa, i Maria Beatriz Del Rosario Arroyo, i Jose Maria Arroyo ampo i Mariano Arroyo. Megi yang senador i Jose kanitang 1919, kabang migsilbi yang pun lalawigan king Iloilo i Mariano aniang 1928. Atin lang pitung ának di Senator Jose Ma. Arroyo ampo ing asawa na, i Jesusa Lacson ning Negros Occidental, at metung ya kareti i Ignacio Lacson Arroyo, a ayasawa nang Lourdes Zaragoza Tuason. Deng adua ding pengari nang Jose Miguel "Mike" Arroyo, ampo i Ignacio Arroyo, Jr..    

Ing manimuna nang proyectu anting asawa ning Pamuntuk ya pin ing pamagpondu king pamagsane da reng atletang Filipinu para king 2005 Southeast Asian Games a merapat king Filipinas. Metung yang abogadu, at paturanan de deng lalaban king pamanibala ning kayang asawa, at uling king sasabian da reng king oposicion a kabaluan na kareng iscandalu, a misan meging sangkan ning kayang pamaglako king Filipinas at pamanuknangan king sumangid dayatmalat.

Kabulasan
Aniang April 9, 2007, dinalan ya king apulung oras a operacion (open heart surgery) kaibat dang abalung atin yang aortic aneurysm (kalbag ning pekamaragul nang uyat o artery ning pusu).

Aduang pulu't aduang aldo kaibat ning maselan nang operacion, linual ya king ospital i G. Arroyo, a halus kinayap na.

Dalerayan

Dalerayan
 Ing oficial nang karinan Jose Miguel Arroyo (Ingles) 

1946 kebaitan
Ateneo de Manila University alumni
Filipino lawyers
Filipino Roman Catholics
Mabieng tau
Tau ibat Negros Occidental
Asawa da reng Pamuntuk ning Filipinas
Spouses of the Presidents of the Philippines
Macapagal familia